
1. [bookmark: _Toc59334718][bookmark: _Toc61422121]VISPĀRĪGĀ INFORMĀCIJA
1.1. Iepirkums
Iepirkums “Engures zvejas ostas rekonstrukcijas 1. kārtas būvprojektu izstrāde, būvdarbi un autoruzraudzība” (turpmāk – Iepirkums) tiek organizēts, saskaņā ar Iepirkumu uzraudzības biroja 15.04.2019. Iepirkumu vadlīnijām sabiedrisko pakalpojumu sniedzējiem (ar precizējumiem, kas veikti līdz 01.06.2026.). Iepirkums tiek finansēts no Eiropas Jūrlietu, zvejniecības un akvakultūras fonda un valsts budžeta līdzekļiem.
1.2. Iepirkuma identifikācijas numurs – EOP 05/2026 EJZAF.
1.3. [bookmark: _Toc59334719][bookmark: _Toc61422122]Pasūtītājs
Engures ostas pārvalde
Nodokļu maksātāja reģistrācijas Nr.: 900001567066
Adrese: Jūras iela 85, Engure, Tukuma nov., LV-3113
E-pasta adrese: rojasosta@apollo.lv
1.4. Pasūtītāja kontaktpersona
Engures ostas pārvaldnieks Jānis Megnis,
Tālr. Nr.: +371 29238127,
E-pasta adrese: rojasosta@apollo.lv  
Darba laiks: darba dienās no 08:30 līdz 17:00; pirmssvētku darba dienās no 08:30 līdz 16:00.
1.5. Piegādātājs un Pretendents
1.1. 
1.2. 
1.3. 
1.4. 
1.4.1. Piegādātājs – fiziskā vai juridiskā persona vai šādu personu apvienība jebkurā to kombinācijā, kas attiecīgi piedāvā veikt būvdarbus vai sniegt pakalpojumus.
1.4.2. Pretendents – Piegādātājs, kas iesniedzis piedāvājumu.
1.6. Informācijas apmaiņas kārtība
1.5. 
1.5.1. Ar Iepirkuma dokumentiem Piegādātājs var iepazīties un saņemt tos elektroniski bez maksas Engures ostas pārvaldes EIS pircēja profilā https://www.eis.gov.lv/EKEIS/Supplier/Organizer/8282 (turpmāk – Pircēja profils).
1.5.2. Piegādātājiem par Iepirkuma dokumentiem sniegtā papildu informācija un Iepirkuma dokumentu grozījumi (ja tādi tiks veikti) būs pieejami Pircēja profilā Iepirkuma sadaļā.
1.5.3. Piegādātājs ir tiesīgs rakstiskā veidā savlaicīgi pieprasīt Pasūtītājam sniegt papildu informāciju par Iepirkuma dokumentos noteiktajām prasībām. Pasūtītājs atbildi sniedz piecu darbdienu laikā, bet ne vēlāk kā piecas dienas pirms piedāvājumu iesniegšanas termiņa beigām.
1.5.4. Pasūtītāja sniegtā papildu informācija un grozījumi Iepirkuma dokumentos (ja tādi tiks veikti) ir Iepirkuma dokumentu neatņemama sastāvdaļa, un tā ir saistoša piegādātājam.
1.5.5. Piegādātāju pienākums ir pastāvīgi sekot EIS Pircēja profilā Iepirkuma sadaļā publicētajai informācijai. 
1.5.6. Ja minētos dokumentus un ziņas Pasūtītājs ir ievietojis EIS Pircēja profilā Iepirkuma sadaļā, tiek uzskatīts, ka Piegādātājs tos ir saņēmis. Pasūtītājs neuzņemas atbildību par to, ka kāds no Piegādātājiem Iepirkuma ietvaros ar tām nebūs iepazinies.
1.5.7. Ieinteresēto Piegādātāju sanāksme Engures ostā notiks _______________________.
1.7. Piedāvājuma iesniegšanas un atvēršanas vieta, datums, laiks un kārtība
1.7.1. Piedāvājumi iesniedzami tikai EIS Pircēja profilā Iepirkuma sadaļā norādītajā termiņā, kā arī Iepirkumu uzraudzības biroja valsts informācijas sistēmā “Publikāciju vadības sistēma” attiecīgajā paziņojumā norādītajā termiņā. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Iepirkuma nolikuma (turpmāk – Nolikums) prasībām un tiks nosūtīti atpakaļ iesniedzējam.
1.7.2. Piedāvājumu atvēršana notiek EIS Pircēja profilā tūlīt pēc piedāvājumu iesniegšanas termiņa beigām. Iesniegto piedāvājumu atvēršanas procesam var sekot līdzi tiešsaistes režīmā EIS Pircēja profilā Iepirkuma sadaļā.
1.8. Piedāvājuma noformēšana
1.8.1. Piedāvājums jāiesniedz elektroniski EIS e-konkursu apakšsistēmā, ievērojot šādas izvēles iespējas:
1.8.1.1. Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office rīkiem lasāmā formātā;
1.8.1.2. Elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.8.1.3. Elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar  elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta        atvēršanas un nolasīšanas iespējām).
1.8.2. Sagatavojot piedāvājumu Pretendents ievēro, ka:
1.8.2.1. Iesniedzot piedāvājumu, Pretendents ar drošu elektronisko parakstu un laika zīmogu paraksta Pretendenta pieteikumu (Nolikuma 1.pielikums). Pieteikumu paraksta Pretendentu pārstāvēttiesīgā persona vai tā pilnvarota persona, pievienojot pārstāvību apliecinošu dokumentu. Ja Pretendents ir personu apvienība un sabiedrības līgumā nav  atrunātas pārstāvības tiesības vai nav izsniegta pilnvara, pieteikums jāparaksta katras personas, kas iekļauta personu apvienībā, pārstāvim ar pārstāvības tiesībām.
1.8.2.2. Citus dokumentus Pretendents pēc saviem ieskatiem ir tiesīgs iesniegt elektroniskā formā, parakstot tos ar drošu elektronisko parakstu vai EIS piedāvāto elektronisko parakstu.
1.8.2.3. Piedāvājums jāsagatavo latviešu valodā. Ja piedāvājumā kāds dokuments vai tehniskā dokumentācija ir svešvalodā, tam jāpievieno normatīvajos aktos noteiktajā kārtībā apstiprināts tulkojums latviešu valodā.
1.8.2.4. Ja pretendents iesniedzis kāda dokumenta kopiju, to apliecina atbilstoši Ministru kabineta 04.09.2018. noteikumiem Nr.558 “Dokumentu izstrādāšanas un noformēšanas kārtība”. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Iepirkuma komisija, ja tai rodas šaubas par iesniegtā dokumenta kopijas autentiskumu, var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
1.8.2.5. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un veidlapās, kuras ir ievietotas EIS Pircēja profilā Iepirkuma sadaļā) ietvertos nosacījumus.
1.8.2.6. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība, un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 10 minūtes pēc piedāvājuma iesniegšanas termiņa beigām)  jāiesniedz derīga elektroniska atslēga un parole šifrētā dokumenta atvēršanai.
1.8.3. Piedāvājumā iekļautajiem dokumentiem jābūt skaidri salasāmiem, bez labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
1.9. Informācija par iepirkumu un iepirkuma priekšmetu.
1.9.1. Iepirkuma priekšmets ir Engures ostas Ziemeļu mola pārbūves 1. kārtas, piekrastes zvejnieku piestātnes izbūves un zivju nodošanas piestātnes atjaunošanas būvprojektu izstrāde, būvdarbi un autoruzraudzība saskaņā ar pielikumu Nr.2 (Tehniskā specifikācija).
1.9.2. Galvenais CPV kods: 45241500-3 – Kuģu piestātnes būvdarbi. Papildu CPV kods: 71322000-1 –  Inženiertehniskās projektēšanas pakalpojumi inženiertehniskajām būvēm.
1.9.3. Iepirkuma priekšmets nav sadalīts daļās.
1.9.4. Iepirkuma līguma izpildes vieta ir Engures ostas teritorija, kadastra apzīmējumi: 9050 005 1605, 9050 005 1606.
1.9.5. Plānotais Iepirkuma līguma izpildes termiņš: 15 (piecpadsmit) mēneši pēc Iepirkuma līguma noslēgšanas.
2. PRETENDENTU IZSLĒGŠANAS NOTEIKUMI
2.1. Pretendentu izslēdz no dalības iepirkumā Sabiedrisko pakalpojumu sniedzēju iepirkumu likuma 48. panta otrās daļas 1., 2.. un 4. punktā noteiktajos gadījumos.
2.2. Pasūtītājs pārbaudi par Nolikuma 2.1. punktā uzskaitīto gadījumu esamību veic attiecībā uz Sabiedrisko pakalpojumu sniedzēju iepirkumu likuma 48. panta trešās daļas 1., 2. un 3. punktā noteiktajām personām kārtībā, kāda ir noteikta minētā likuma 48. pantā un Pārejas noteikumu 20. punkta 1. apakšpunktā.
2.3. Pretendentu izslēdz no dalības iepirkumā, ja uz Pretendentu attiecas Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktie ierobežojumi. Komisija Lursoft Sankciju reģistrā pārbauda, vai attiecībā uz pretendentu, kuram būtu piešķiramas līguma slēgšanas tiesības, tā valdes vai padomes locekli, pārstāvēt tiesīgo personu vai prokūristu vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, ja pretendents ir personālsabiedrība, ir noteiktas Starptautisko un Latvijas Republikas nacionālo sankciju likuma 11.1 pantā noteiktās sankcijas, kuras ietekmē līguma izpildi.
3. [bookmark: _Ref356829130]PRASĪBAS PRETENDENTAM UN IESNIEDZAMIE DOKUMENTI
	Nr.
	Kvalifikācijas prasības
	Iesniedzamie dokumenti

	3.1.
	Pretendenta pieteikums par piedalīšanos iepirkumā jāparaksta Pretendenta pārstāvim ar pārstāvības tiesībām vai tā pilnvarotai personai. Ja Pretendents ir piegādātāju apvienība un sabiedrības līgumā nav atrunātas pārstāvības tiesības vai nav izsniegta pilnvara, piedāvājuma oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.
	Pretendenta pieteikums dalībai Iepirkumā atbilstoši Nolikuma 1. pielikumā pievienotajai veidnei.

	3.2.
	Pretendents var balstīties uz citu personu iespējām, ja tas ir nepieciešams konkrētā līguma izpildei neatkarīgi no savstarpējo attiecību tiesiskā rakstura. Pretendents, lai apliecinātu profesionālo pieredzi, var balstīties uz citu personu iespējām tikai tad, ja šīs personas sniegs pakalpojumus vai veiks būvdarbus, kuru izpildei attiecīgās spējas ir nepieciešamas. Ja Pretendents balstās uz trešo personu iespējām, tad Pretendents pierāda, ka viņa rīcībā būs nepieciešamie resursi. 



	Personas, uz kuras iespējām Pretendents balstās, rakstisks apliecinājums par piedalīšanos Iepirkumā, kā arī apliecinājums nodot Pretendenta rīcībā līguma izpildei nepieciešamos resursus gadījumā, ja ar Pretendentu tiek noslēgts iepirkuma līgums. Personas, uz kuras iespējām Pretendents balstās, apliecinājumu jāparaksta tā paraksttiesīgai personai. Ja apliecinājumu paraksta pilnvarota persona, pievienojams šādas pilnvaras oriģināls vai apliecināta kopija. Ārvalstīs reģistrētai personai jāpievieno kompetentas ārvalsts institūcijas izsniegts dokuments, kas apliecina personas tiesības parakstīties personas, uz kuras iespējām Pretendents balstās, vārdā vai atbilstošas pilnvaras oriģināls vai apliecināta kopija.

Ja Pretendents, iesniedzot piedāvājumu, balstās uz citu personu saimniecisko vai finansiālo stāvokli, tas pierāda pasūtītājam, ka viņa rīcībā būs nepieciešamie resursi, iesniedzot dokumentu, kas apliecina šo piegādātāju sadarbību konkrētā līguma izpildei, noslēdzot trīspusēju vienošanos.

	3.3.
	Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. 
	Ja piedāvājumu iesniedz piegādātāju apvienība:
1) piedāvājumam jāpievieno šo personu starpā noslēgta vienošanās vai apliecinājums. Vienošanās vai apliecinājumā jāiekļauj šāda informācija:
a) piegādātāju apvienības dibināšanas mērķis un līguma darbības (spēkā esamības) termiņš;
b) katra apvienības dalībnieka līguma daļa, tiesības un pienākumi;
c) apliecinājums, ka visi dalībnieki ir solidāri atbildīgi par līguma izpildi gadījumā, ja Pretendentam tiks piešķirtas līguma slēgšanas tiesības, norādot katra dalībnieka līguma darbu procentuālo vērtību;
d) informācija par piegādātāju apvienības vadošo dalībnieku;
e) pilnvarojumu dalībniekam, kurš tiesīgs rīkoties visu personas dalībnieku vārdā un to vietā, norādot dalībnieka pilnvarotās personas ieņemamo amatu, vārdu un uzvārdu.
2) apliecinājumu, ja piegādātāju apvienībai tiks piešķirtas Iepirkuma līguma slēgšanas tiesības, ka tā līdz Iepirkuma līguma noslēgšanai izveidosies un tiks reģistrēta Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, normatīvajos aktos noteiktajos gadījumos kā personālsabiedrība vai  noslēgs sabiedrības līgumu, vienojoties par apvienības dalībnieku atbildības sadalījumu, ja tas nepieciešams Iepirkuma līguma noteikumu sekmīgai izpildei 15 (piecpadsmit) dienu laikā pēc paziņojuma par Iepirkuma rezultātiem saņemšanas dienas. 

	3.4.
	Pretendents (tai skaitā katrs personālsabiedrības biedrs (ja Pretendents ir personālsabiedrība) un katrs piegādātāju apvienības biedrs (ja Pretendents ir piegādātāju apvienība), un Pretendenta norādītais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 EUR (desmit tūkstoši euro) un/vai Pretendenta norādītā persona, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai Nolikumā noteiktajām prasībām,  ir reģistrēts normatīvajos aktos noteiktajā kārtībā.
	Pretendenta, kas reģistrēts Latvijas Republikas Uzņēmumu reģistrā, reģistrācijas faktu iepirkuma komisija pārbauda Uzņēmumu reģistra tīmekļvietnē, par fiziskām personām, kas veic saimniecisko darbību – Valsts ieņēmumu dienesta tīmekļvietnē. 

Pretendentiem, kas reģistrēti ārvalstīs – jāiesniedz komersanta reģistrācijas apliecības kopija vai līdzvērtīgas iestādes izdots dokuments, kas ir atbilstošs attiecīgās valsts normatīviem aktiem. Ja tādas nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par pretendenta reģistrācijas nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

	3.5.
	Pretendents (tai skaitā katrs personālsabiedrības biedrs (ja Pretendents ir personālsabiedrība) un katrs piegādātāju apvienības biedrs (ja Pretendents ir piegādātāju apvienība), un Pretendenta norādītais apakšuzņēmējs, kura veicamo būvdarbu vai sniedzamo pakalpojumu (kuru sniegšanai nepieciešama reģistrācija Būvkomersantu reģistrā) vērtība ir vismaz 10 000 EUR (desmit tūkstoši euro), ir reģistrēts Būvkomersantu reģistrā vai attiecīgajā profesionālās darbības reģistrācijas iestādē ārvalstīs, atbilstoši attiecīgās valsts normatīviem aktiem.
	Pretendentu, kas reģistrēti Latvijas Republikas Būvkomersantu reģistrā, reģistrācijas faktu iepirkuma komisija pārbauda Latvijas Republikas Būvkomersantu reģistra tīmekļvietnē. Pretendentiem, kas reģistrēti ārvalstīs – jāiesniedz līdzvērtīgas iestādes izdots dokuments, kas atbilstoši attiecīgās valsts normatīviem aktiem apliecina pretendenta tiesības veikt Nolikumā noteiktos darbus.  
Ja Pretendents (tai skaitā piegādātāju apvienības dalībnieks un personālsabiedrības biedrs) vai apakšuzņēmējs, kas veiks projektēšanu vai būvdarbus, nav reģistrēts Būvkomersantu reģistrā, tam uz Iepirkuma līguma slēgšanas dienu ir jābūt reģistrētam Būvkomersantu reģistrā. 
Ja Pretendents (tai skaitā piegādātāju apvienības dalībnieks un personālsabiedrības biedrs) vai apakšuzņēmējs, kas veiks būvdarbus vai sniegs pakalpojumus (kuru sniegšanai nepieciešama reģistrācija Būvkomersantu reģistrā) nav reģistrēts Būvkomersantu reģistrā, tam uz dienu, kad informācija sniedzama būvvaldei, lai izpildītu būvdarbu uzsākšanas nosacījumus, ir jābūt reģistrētam Būvkomersantu reģistrā.

	3.6.
	Pretendentam jānorāda visi apakšuzņēmēji, kuru veicamo būvdarbu vai sniedzamo pakalpojumu vērtība​​​​​​​ ir vismaz 10 000 EUR (desmit tūkstoši euro).


	Pretendenta piesaistīto apakšuzņēmēju saraksts atbilstoši Nolikuma 1. pielikumā pievienotajai veidnei, norādot katram apakšuzņēmējam izpildei nododamo līguma daļu, darbu veidus, pievienojot finanšu aprēķinus, kas norāda līgumā nododamo summāro vērtību. Apakšuzņēmēja veicamo vai sniedzamo pakalpojumu vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību.
Papildus jāpievieno katra apakšuzņēmēja apliecinājums atbilstoši Nolikuma 8. pielikumā pievienotajai veidnei.

	3.7.
	Pretendenta finanšu (neto) apgrozījums (neto) iepriekšējo trīs noslēgto[footnoteRef:1] finanšu gadu periodā (2023., 2024. un 2025. gadā) vidēji gadā ir vismaz 1`000`000 EUR (viens miljons euro). Ja Pretendents ir dibināts vēlāk, tad Pretendenta vidējam finanšu apgrozījumam jāatbilst augstāk minētajai prasībai visā darbības periodā. [1:  Par noslēgto finanšu gadu uzskata gadu, par kuru ir sagatavots un normatīvajos aktos noteiktajā kārtībā apstiprināts gada pārskats.] 

	Pretendenta rakstisks aprēķins par finanšu apgrozījumu atbilstoši Nolikuma 3. pielikumā pievienotajai veidnei. Pretendentam, kas dibināts vēlāk, jāiesniedz informācija par finanšu apgrozījumu nostrādātajā periodā.

	3.8.
	Pretendentam iepriekšējo piecu gadu laikā[footnoteRef:2] ir pieredze ostas hidrotehnisko būvju (piestātnes, mola, krasta stiprinājuma, ostas akvatorijas vai kuģu ceļa padziļināšanas u.c.) būvniecības projektu realizācijā (darbi pabeigti[footnoteRef:3]), kuru ietvaros: [2:  Šeit un turpmāk Nolikumā ar pieredzi iepriekšējo piecu gadu laikā tiek saprasts laika periods, kas ietver 2021., 2022., 2023., 2024. un 2025. gadu, kā arī 2026. gadu līdz piedāvājuma iesniegšanas dienai.]  [3:  Šeit un turpmāk Nolikumā – kompetentā institūcija izsniegusi aktu par būves pieņemšanu ekspluatācijā (ja projekts realizēts būvatļaujas būvniecības procesa ietvarā) vai kompetentā institūcija izdarījusi atzīmi paskaidrojuma rakstā/apliecinājuma kartē par būvdarbu veikšanu atbilstoši izstrādātajai būvniecības ieceres dokumentācijai (ja projekts realizēts paskaidrojuma raksta/apliecinājuma kartes būvniecības procesa ietvarā), vai būvniecības ierosinātājs būvniecības informācijas sistēmā apstiprinājis būvdarbu pabeigšanu (ja projekts realizēts paziņojuma procesa ietvarā). Ārvalsts piegādātājam pieļaujami ekvivalenti dokumenti, kas apliecina būvdarbu pieņemšanu no kompetentās institūcijas puses.] 

1) divu līgumu kopējā būvdarbu vērtība ir vismaz 1`000`000 EUR (viens miljons euro) bez PVN;
2) vienā projektā izpildīts apvienotais projektēšanas un būvdarbu līgums.
	Pretendenta pieredzes apraksts atbilstoši Nolikuma 5. pielikumā pievienotajai veidnei.

Par katru pieredzi apliecinošo projektu:
· dokumenti, kas apliecina darbu pabeigšanu;
· pozitīva pasūtītāja atsauksme.


	3.9.
	Pretendentam jānodrošina, ka līguma izpildē piedalās būvspeciālisti atbilstoši zemāk norādītajām prasībām.

	Pretendenta piedāvāto būvspeciālistu saraksts atbilstoši Nolikuma 5. pielikumā pievienotajai veidnei. 

Ja Pretendents piedāvā ārvalstu būvspeciālistu dalību, tad speciālista kvalifikācijai jāatbilst speciālista reģistrācijas valsts prasībām noteiktu pakalpojumu sniegšanai un Pretendenta pienākums ir:
a) piedāvājumā iekļaut apliecinājumu, ka gadījumā, ja ar Pretendentu tiks noslēgts Iepirkuma līgums, tas ne vēlāk kā piecu darbdienu laikā pēc Iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā;
b) divu mēnešu laikā pēc Iepirkuma līguma slēgšanas tiesību piešķiršanas iesniegt Pasūtītājam atļauju īslaicīgu pakalpojumu sniegšanai, ko izsniegusi Latvijas atzīšanas institūcija vai citu dokumentu, kas apliecina ārvalstu speciālista tiesības sniegt pakalpojumus Latvijas Republikā (objektīvu apsvērumu dēļ šis termiņš var tikt pagarināts).

	3.9.1.
	Projekta vadītājs ar pieredzi iepriekšējo piecu gadu laikā ostas hidrotehniskās būves (piestātnes, mola, krasta stiprinājuma, ostas akvatorijas vai kuģu ceļa padziļināšanas u.c.) būvniecības projekta vadīšanā (darbi pabeigti), kura ietvaros ir izpildīts apvienotais projektēšanas un būvdarbu līgums.
	Speciālista apliecinājums un pieredzes apraksts atbilstoši Nolikuma 6. pielikumā pievienotajai veidnei.

Par pieredzi apliecinošo objektu:
· dokumenti, kas apliecina darbu pabeigšanu;
· dokumentu kopijas, kas apliecina attiecīgajā objektā speciālista veiktos pienākumus.

	3.9.2.
	Būvprojekta vadītājs ar derīgu būvprakses sertifikātu ostu un jūras hidrotehnisko būvju projektēšanā un pieredzi iepriekšējo piecu gadu laikā ostas hidrotehniskās būves (piestātnes, mola, krasta stiprinājuma, ostas akvatorijas vai kuģu ceļa padziļināšanas u.c.) būvprojekta vadīšanā (būvprojekts akceptēts[footnoteRef:4]). [4:  Šeit un turpmāk Nolikumā – kompetentā institūcija būvatļaujā izdarījusi atzīmi par projektēšanas nosacījumu izpildi (ja projekts realizēts būvatļaujas būvniecības procesa ietvarā) vai kompetentā institūcija izdarījusi atzīmi paskaidrojuma rakstā/apliecinājuma kartē par būvniecības ieceres akceptu (ja projekts realizēts paskaidrojuma raksta/apliecinājuma kartes būvniecības procesa ietvarā), vai būvniecības ierosinātājs ir akceptējis izstrādāto dokumentāciju (ja projekts realizēts paziņojuma procesa ietvarā).] 


	Komisija pārbauda tiesības veikt ostu un jūras hidrotehnisko būvju projektēšanā Būvniecības informācijas sistēmā (www.bis.gov.lv).

Speciālista apliecinājums un pieredzes apraksts atbilstoši Nolikuma 6. pielikumā pievienotajai veidnei.

Par pieredzi apliecinošo projektu:
· dokumenti, kas apliecina darbu pabeigšanu;
· dokumentu kopijas, kas apliecina attiecīgajā projektā speciālista veiktos pienākumus.

	3.9.3.
	Atbildīgais būvdarbu vadītājs ar spēkā esošu sertifikātu ostu un jūras hidrotehnisko būvju būvdarbu vadīšanā un pieredzi iepriekšējo piecu gadu laikā būvdarbu vadīšanā ostas hidrotehnisko būvju (piestātnes, mola, krasta stiprinājuma, ostas akvatorijas vai kuģu ceļa padziļināšanas u.c.) būvniecības projektos (darbi pabeigti), kuru ietvaros divu līgumu kopējā būvdarbu vērtība ir vismaz 1`000`000 EUR (viens miljons euro) bez PVN.
	Komisija pārbauda tiesības veikt ostu un jūras hidrotehnisko būvju būvdarbu vadīšanu Būvniecības informācijas sistēmā (www.bis.gov.lv).

Speciālista apliecinājums un pieredzes apraksts atbilstoši Nolikuma 6. pielikumā pievienotajai veidnei.

Par katru pieredzi apliecinošo objektu:
· dokumenti, kas apliecina darbu pabeigšanu;
· dokumentu kopijas, kas apliecina attiecīgajā objektā speciālista veiktos pienākumus.

	3.9.4.
	Ūdensapgādes un kanalizācijas sistēmu izbūves darbu vadītājs ar spēkā esošu sertifikātu ūdens apgādes un kanalizācijas sistēmu būvdarbu vadīšanā.
	Komisija pārbauda tiesības veikt ūdensapgādes un kanalizācijas sistēmu būvdarbu vadīšanu Būvniecības informācijas sistēmā (www.bis.gov.lv).

	3.9.5.
	Elektroietaišu izbūves darbu vadītājs ar spēkā esošu sertifikātu elektroietaišu izbūves darbu vadīšanā (līdz 1kV).
	Komisija pārbauda tiesības veikt elektroietaišu izbūves būvdarbu vadīšanu Būvniecības informācijas sistēmā (www.bis.gov.lv).

	3.9.6.
	Ceļu būvdarbu vadītājs ar spēkā esošu sertifikātu ceļu būvdarbu vadīšanā.
	Komisija pārbauda tiesības veikt ceļu būvdarbu vadīšanu Būvniecības informācijas sistēmā (www.bis.gov.lv).

	3.9.7.
	Pretendentam jānodrošina vismaz viena persona, kas Iepirkuma līguma izpildes laikā veiks darba aizsardzības koordinatora pienākumus atbilstoši Ministru kabineta 2003. gada 25. februāra noteikumiem Nr.92 “Darba aizsardzības prasības, veicot būvdarbus”.
	Pretendenta apliecinājums, kurā norādīta persona, kas Iepirkuma līguma izpildes laikā veiks darba aizsardzības koordinatora pienākumus.

Ja darba aizsardzības koordinatora funkcijas izpildīs ārvalsts fiziska vai juridiska persona, tad uz piedāvājuma iesniegšanas brīdi par šo personu jāiesniedz ārvalstī izsniegta licence, sertifikāts vai citi kvalifikāciju apliecinoši dokumenti (kopijas), kas apliecina darba aizsardzības koordinatora funkciju izpildes tiesības (ja šādu dokumentu nepieciešamību nosaka ārvalsts normatīvie tiesību akti), un ārvalsts darba aizsardzības koordinatora funkcijas izpildītājam uz iepirkuma līguma noslēgšanas brīdi būs jāatbilst izglītības un profesionālās kvalifikācijas prasībām attiecīgas profesionālas darbības veikšanai Latvijas Republikā (ja attiecināms).


4. FINANŠU PIEDĀVĀJUMS
4.1. Pretendents Finanšu piedāvājumu sagatavo atbilstoši Finanšu piedāvājuma veidlapai (Nolikuma 4. pielikums). Finanšu piedāvājumā jānorāda izmaksas/cenas EUR bez PVN, ar precizitāti divas zīmes aiz komata. Pretendenta piedāvātā līgumcena (bez PVN) attiecināma uz pilnībā pabeigtiem darbiem līguma noteiktajā apjomā un izpildes termiņā.
4.2. Būvprojekta izstrādes, būvniecības un autoruzraudzības līgumcenas tiek fiksētas un būs spēkā visu darbu izpildes laiku un netiks pārrēķinātas, izņemot Iepirkuma līgumā paredzētajos gadījumos. Izstrādājot būvprojektu, norādītās cenas un pozīcijas var tikt precizētas, bet tas nevar palielināt piedāvāto līgumcenu.
5. PIEDĀVĀJUMU VĒRTĒŠANA 
5.1. Iepirkuma komisija no piedāvājumiem, kas atbilst Nolikuma prasībām, izvēlas saimnieciski  visizdevīgāko piedāvājumu, kuru Pasūtītājs nosaka, ņemot vērā viszemāko piedāvāto līgumcenu. 
5.2. Komisija pārbauda, vai piedāvājumā nav aritmētisku kļūdu. Ja šādas kļūdas tiek konstatētas, tad tās tiek izlabotas. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Vērtējot finanšu piedāvājumu, iepirkuma komisija ņem vērā veiktos labojumus.
5.3. Komisija ņemot vērā vērtēšanas rezultātus un Pasūtītāja budžeta finanšu iespējas, pieņem lēmumu slēgt iepirkuma līgumu.
6. [bookmark: _Toc61422148]IEPIRKUMA LĪGUMA SLĒGŠANA
6.1. Pasūtītājs ar izraudzīto Pretendentu slēdz Iepirkuma līgumu. Iepirkuma līguma projekts pievienots Nolikuma 8. pielikumā.
6.2. Pēc Pasūtītāja rakstiska uzaicinājuma nosūtīšanas Pretendentam Iepirkuma līgums jāparaksta piecu darbdienu laikā. 
6.3. Ja izraudzītais Pretendents noteiktajā laikā atsakās slēgt Iepirkuma līgumu, Pasūtītājs slēdz Iepirkuma līgumu ar nākamo Pretendentu, kurš piedāvājis nākamo saimnieciski visizdevīgāko piedāvājumu, vai pārtrauc Iepirkumu.
7. NOSLĒGUMA JAUTĀJUMI
7.1. Nolikumam pievienoti šādi pielikumi:
1. pielikums – Pieteikums (veidne);
2. pielikums – Tehniskā specifikācija;
3. pielikums – Apliecinājums par Pretendenta finansiālo stāvokli (veidne);
4. pielikums – Finanšu piedāvājums (veidne);
5. pielikums – Pretendenta pieredzes apraksts un speciālistu saraksts (veidne);
6. pielikums – Speciālista pieredzes apraksts (veidne);
7. pielikums – Apakšuzņēmēja apliecinājums (veidne);
8. pielikums – Iepirkuma līguma projekts.

